Pontón apela ao voto indeciso para lograr que Galicia sexa "decisiva" da man do BNG en Madrid\nAna Pontón nun dos mitins do BNG - FOTO: EP\nA portavoz nacional do BNG, Ana Pontón, apelou "desde a ilusión" a todas as persoas que non teñen decidido o seu voto para que aposten por lograr que Galicia sexa "decisiva" no Congreso dos deputados da man do Bloque.\nNun mitin celebrado en Ponteareas (Pontevedra), Pontón fixo un chamamento á mobilización para sumar votos a un BNG que está "en remontada" e disputando escanos "á dereita españolista" na Coruña e Pontevedra.\n"Dígovos que imos subir, que estamos en remontada e quero dirixirme especialmente a todas esas persoas que non decidiron o seu voto, dígolles que o BNG é a opción para defender Galicia e frear a unha dereita tirada ao monte", proclamou, "porque o último escano por Pontevedra e pola Coruña estamos a disputalo cunha desas patas da dereita de Colón".\nAsí, Pontón subliñou que "para ter voz en Madrid e para frear un goberno das dereitas, en Galicia a papeleta útil é a do BNG".\nO 28 de abril confirmarase a "onda de simpatía" cara ao Bloque, recalcou Pontón, e superaranse as enquisas: "Esta é a nosa oportunidade, Ana, desta vai, é o que me din cada día máis persoas que están fartas de que as forzas estatais veñan coller os votos para despois tratarnos como cidadáns de segunda. Imos ir a por todas para cambiar iso, porque é o momento de Galicia, é o momento do BNG".\nSen maiorías absolutas, os votos dos deputados nacionalistas van determinar, comprometeu, a política do Estado a favor da xente de Galicia e puxo exemplos de "moitos muros" que se "tirarán abaixo", como o da AP-9, porque un BNG "decisivo" demostrará que "si é posible conseguir a transferencia" da Autoestrada do Atlántico, que "negaron" PP e PSOE, e "da estafa das peaxes", que é "o roubo legalizado desde o BOE".\nTamén aludiu a que precisamente o PNV acaba de "demostrar" a importancia de ter unha forza política propia que defenda os intereses da súa cidadanía, ao conseguir para Euskadi en 24 horas a transferencia da AP-68.\nPero Pontón puxo máis exemplos, como a AVE, o financiamento, os orzamentos do Estado ou "o espolio enerxético con miles de empregos en risco nun país que é unha potencia eléctrica".\nPara porlle fin a esta situación, animou a levar "a corrente de simpatía cara ao BNG a cuantos máis sitios mellor, saír á rúa estes días de campaña, chamar no corazón da xente, cun sorriso, con ilusión, coa man tendida para dicirlle a todas esas persoas que botaron de menos a voz nacionalista no Cognreso, que poden contar co BNG para defender o seu futuro e para frear a involución".\nPola súa banda, a candidata ao Congreso por Pontevedra, Carme da Silva, incidiu na importancia das infraestruturas, en referencia ao caso da comarca de Condado-Paradanta, un dos territorios máis afectados da "estafa" da AP-9, que se suma ao "mal estado da A-52 e da A-55 así como da N-120".\n"Neste ano xa se superaron en Galicia o número de accidentes do exercicio anterior. As solucións que dá o Goberno central contra a violencia viaria non son eficaces, senón o contrario. É o momento de adoptar o modelo BNG, que xa demostrou resultados de éxito", afirmou.\nAdemais, Da Silva comprometeuse a defender no Congreso unha política forestal adecuada para poder desenvolver un aproveitamento económico diversificado, sustentable e rendible dos montes galegos.


Mercado do aceiro inoxidable en 2020 | Información clave sobre o estado da industria e os escenarios empresariais para 2027\nXunta de aceiro inoxidable\nAcoplador de barras de aceiro inoxidable\nMedidor de auga por ultrasóns de aceiro inoxidable\nPezas de medidor de auga de aceiro inoxidable\nCorpo do contador de auga en aceiro inoxidable\nConectores de contador de auga de aceiro inoxidable\nCuberta de montaxe de contador de auga de aceiro inoxidable\nAnel de presión de contador de auga de aceiro inoxidable\nInicio / Mercado do aceiro inoxidable en 2020 | Información clave sobre o estado da industria e os escenarios empresariais para 2027\nReports and Data publicou recentemente un novo informe de investigación chamado "Mercado global do aceiro inoxidable", que ofrece información precisa sobre o mercado do aceiro inoxidable a través dunha extensa investigación. O informe explora o foco cambiante observado no mercado para proporcionar aos lectores datos e permitirlles aproveitar os desenvolvementos do mercado. O informe explorou importantes datos da industria e xerou documentos completos que abarcan grandes localizacións xeográficas, desenvolvementos tecnolóxicos, tipos de produtos, aplicacións, verticais empresariais, redes de venda e canles de distribución e outras áreas clave.\nDebido á crise mundial de COVID-19, o informe tamén ofrece os últimos cambios e tendencias no mercado. O informe explora o impacto da crise no mercado e ofrece unha visión xeral dos segmentos e sub-segmentos de mercado afectados pola crise. O informe de investigación abrangue o impacto actual e futuro da pandemia no crecemento de toda a industria.\nDebido á presenza de fabricantes e vendedores nacionais e estranxeiros no mercado, o mercado mundial de aceiro inoxidable está consolidado. Actores destacados en rexións importantes están a adoptar múltiples plans de negocio para gañar unha posición sólida na industria. Estas estratexias inclúen fusións e adquisicións, lanzamentos de produtos, empresas conxuntas, colaboracións, asociacións, acordos e transaccións gobernamentais. Estas estratexias axúdalles no desenvolvemento de produtos e no avance tecnolóxico.\nO informe abrangue unha extensa análise dos principais participantes no mercado, así como dos seus perfís empresariais, plans de expansión e estratexias. Os principais participantes estudados no informe inclúen:\nO informe realiza unha extensa análise das dinámicas do mercado, incluíndo investigacións sobre factores, restricións, oportunidades, riscos, limitacións e ameazas. O informe ofrece datos rexionais e analiza os factores micro e macroeconómicos que afectan o crecemento de todo o mercado do aceiro inoxidable. O informe ofrece unha avaliación completa das perspectivas de crecemento, as tendencias do mercado, a xeración de ingresos, os lanzamentos de produtos e outros plans estratéxicos de negocio para axudar aos lectores a formular sabias estratexias de investimento e de negocio.\nPara obter máis información sobre o informe, visite @ https://www.reportsanddata.com/report-detail/stainless-steel-market\nGrazas por ler o noso informe. Se tes algunha dúbida sobre o informe ou a súa personalización, ponte en contacto connosco. O noso equipo asegurará que o informe se adapte ás súas necesidades.\nOs nosos expertos internos asesorarán aos clientes en función da súa competencia no mercado e axudaránlles a crear unha base de datos potente para os clientes. O noso equipo ofrece aos clientes coñecementos expertos para guialos no seu negocio. Facemos todo o posible para satisfacer aos nosos clientes e centrarnos en satisfacer as súas necesidades para garantir que o produto final sexa o que eles queren. Rendemos ben en todas as áreas do mercado. Os nosos servizos esténdense a áreas como a análise da competencia, a análise de I + D e a estimación da demanda. Podemos axudarche a investir os teus fondos en áreas máis propicias para o I + D. Podes confiar en nós para proporcionar todos os detalles importantes que poidas precisar para que o teu negocio prospere.


Pablo Pérez: "A reforma das instalacións deportivas de Carrís demostra o grao de compromiso da Deputación con Barbadás" - Deputación Provincial de Ourense\nPablo Pérez: "A reforma das instalacións deportivas de Carrís demostra o grao de compromiso da Deputación con Barbadás"\nO deputado de Cooperación visitou hoxe os campos de fútbol municipais neste concello.\nOurense, 20 de abril de 2018.- "Manuel Baltar comprometeuse coa reforma das instalacións deportivas e os 200.000 euros que a Deputación destinará a esta obra demostran o grao de cumprimento deses compromisos co Concello de Barbadás por parte do presidente da institución provincial". Así se expresou o deputado de Cooperación, Pablo Pérez, quen acompañado pola deputada provincial de Infraestruturas e portavoz do PP de Barbadás, Consuelo Vispo, visitou esta mañá os campos de fútbol dos Carrís, nos que, grazas á modificación de crédito prevista polo grupo de goberno da Deputación, procederase á reforma destes campos. Unha visita na que tamén estivo presente o concelleiro de Deportes de Barbadás, Adrián Varela.\nPablo Pérez afirmou que fronte ás críticas da oposición sobre o reparto dos fondos da Deputación procedentes do remanente de tesourería, "Baltar responde con altura de miras política para cooperar nun proxecto que vai beneficiar a un concello que precisa das mellores instalacións deportivas, xa que alí adestran preto de 300 rapaces dunha vintena de equipos de fútbol, unha das Escolas Deportivas máis numerosas da provincia e onde tamén xoga un dos clubs máis representativos do fútbol ourensán", sinalou Pablo Pérez referíndose á Unión Deportiva Barbadás, cuxo presidente Jose Manuel Fernández tamén estaba presente na visita.\nO deputado de Cooperación lembrou que esta modificación de crédito hai que agradecerlla ao grupo popular no Concello de Barbadás, "que realizou as xestións necesarias diante do presidente da Deputación para conseguir o apoio económico, a petición do propio alcalde, logo de votar en contra en dúas ocasións á senllas propostas do PP neste sentido, o que resulta absolutamente incomprensible". A deputada provincial de infraestruturas e portavoz do PP de Barbadás, Consuelo Vispo, ratificou as palabras de Pablo Pérez, afirmando que este proxecto "é un compromiso do goberno provincial cos veciños de Barbadás".\nA reforma das instalacións deportivas dos Carrís permitirán renovar o céspede do campo de fútbol once e dotar de herba artificial o campo de terra no que adestran os rapaces máis cativos, ademais de realizar obras de acondicionamento nun dos muros do edificio para evitar humidades no interior dos vestiarios.


Onte presentamos o novo concurso dirixido ao alumnado de secundaria. Trátase de mesturar o mundo do cinema e o da poesía e con iso darlle unha nova lectura aos textos do autor.\nContamos coa presenza do alcalde da Rúa, Don Luís Fernández Gudiña e a concelleira de Cultura e Educación do Barco de Valderras, Dona Margarida Pizcueta, concellos onde se pon en marcha o concurso de vídeo-poemas e o micro-vídeos. O noso convidado foi Domingo Díaz que participa xunto a Manuel Gómez nun obradoiro de presentación, no que tratarán de amosar aos estudantes a linguaxe cinematográfica e un pouco a historia do cinema galego en dúas conferencias que se levarán a cabo nos dous concellos.\nEste traballo non quere quedarse aquí, e os directores e productores Domingo e Manuel están xa a preparar un traballo, un vídeo-homenaxe a Florencio Delgado Gurriarán, no que tamén haberá participación do estudantado de Valdeorras.\nPrevious Exposición FDG Bebedeira de ensoños\nNext I Premio de Poesía Florencio Delgado Gurriarán


O volcán cuspe lava día e noite, enche o mundo de cinza, escouras, chispas lumarada e piroclásticos. O espectáculo resulta hipnotizante, mesmo por riba das traxedias persoais e da ruína de tantas familias afectadas. Sucedeu igual nas primeiras noites da guerra de Iraq, cando o bombardeo de Bagdad, cos misiles cruzando o ceo e o resplandor distante das explosións. Imposible apartar a vista do televisor. Non se vía nada, pero a CNN retransmitía en directo para todo o mundo, e todo o mundo estaba enganchado. Que pasará despois, cando o acontecemento deixe de ser novidade? O consumo das audiencias é así. A información convertida en espectáculo, produto tamén dos mercados, tanto ten que sexan os refuxiados en Lesbos, Lampedusa ou nos desertos de Arizona coma as nenas secuestradas en Nixeria. O ano empezou difícil entre nós coa desfeita do Filomena, que entrou en xaneiro pola península descompoñéndoo todo. Xa tiñamos enriba a pandemia. Os incendios, que arrasan periodicamente miles de hectáreas, aquí e fóra de aquí, xa non son noticia. Tampouco os cataclismos do Ártico, nin as moscas nos ollos dos nenos esfameados en Etiopía ou Sudán.\nAí está tamén a lingua e a cultura galega. Non somos una illa. Calquera cousa que sucede no mundo nos afecta. O ano pasado foi de pouca froita nas aldeas. Pouca e mirrada, dicían os paisanos. Botábanlle a culpa ao ano bisesto. «Ano bisesto, ano funesto», e agarrábanse con retranca ao calendario. Deixádeo ir, dicían en decembro. Pero as cereixas non volven á Maía. Onde van aquelas cestas coloradas camiño da feira de Santiago!\nE que falar da política? Tampouco axuda, abofé. A última conferencia das Nacións Unidas foi un diálogo de xordos, monólogo de intereses das grandes potencias, que seguen a repartir o botín á súa comenencia. Europa navega sen compás nin agulla de marear. A situación española non axuda moito, francamente. De nenos levábannos de excursión ao encoiro de Belesar e os profesores explicábannos con moita fachenda o milagre da enerxía, dentro dos parámetros da política de Franco, por suposto. Hoxe, a enerxía é un algoritmo que cotiza en bolsa (nas bolsas internacionais), do que ninguén se responsabiliza. Mais nalgún sitio seguen nacendo nenos. O pasado xoves, en Carballo, os adolescentes falaban galego nas terrazas sen que ninguén andara a tomarlles a lección. Os meus veciños acabaron de vendimar. Xa anda o primeiro mosto nas pipas. Polo san Martiño abillarás o viño. Polo san Simón poñeraslle o tapón. Axiña petará na porta o magosto, coa festa dos ourizos e a castañeira. Ben me lembro o consello da veciña cando o vento derrubou a vella pereira: «Poña outra, que a vida continúa». Oxalá. O volcán segue a ruxir na televisión e eu agárrome á memoria da pereira, pero os mozos e as mozas, os meus sobriños, marchan para Colonia, igual ca os fillos e as fillas doutros compañeiros, que estudaron en Santiago, andan agora por Barcelona, Berlín, Copenhague, Bruxelas… Dende Noruega piden obreiros para a construción, albaneis e soldadores principalmente. E condutores de camións.\nArchivado en: Bagdad Irak Etiopía Lampedusa Sudán


O Goberno quere presentar na Comisión Europea un borrador dos presupostos o 15 de outubro | Noticias de Galicia | CRTVG\nTras asistir en Berlín a unha reunión informal de ministros de Asuntos Económicos e Financeiros da UE. Nadia Calviño afirmaba en rolda de prensa que España necesita "uns presupostos para 2021 que reflictan as necesidades actuais". Aseguraba que o Goberno "está traballando este días" para poder presentar un borrador á Comisión Europea e poñía data.\n"Hai unha data obxectivo importante, que é o 15 de outubro para enviar á Comisión Europea o plan orzamentario para 2021 e ese é un punto de referencia para todo o traballo que estamos desenvolvendo".\nSegundo a ministra, as novas contas públicas deberían ter como "obxectivos fundamentais" o apoio ao crecemento económico e o emprego, o reforzo "de elementos dos servizos públicos", como a educación e a sanidade, e un sistema para "canalizar os novos fondos europeos".\n"E sobre estes principios temos que construír uns orzamentos que logren o apoio necesario e a vontade do Goberno é o máximo apoio posible dentro do arco parlamentario".\nA alza dos salarios dos funcionarios será, dixo, un dos "elementos fundamentais" que analizar pola súa magnitude no conxunto dos presupostos, pero, reiterou, que a conxelación deses salarios é un tema sobre o que non se discutiu no Consello de Ministros, nin se tomou ningunha decisión.\nPreguntada pola posibilidade de ampliación dos ERTE, a vicepresidenta terceira sinalou que "o diálogo social se está producindo estes días" e abriu a porta á posibilidade de que se prorroguen para os sectores económicos máis danados.\n"O apoio extraodinario aos ERTE ten unhas implicacións moi importantes desde o punto de vista fiscal, e temos que asegurarnos de que en relación aos próximos meses eses cartos se utilizan da mellor forma posible para axudar os que realmente o necesitan e impulsar a reactivación da economía española".


“25 de Xullo”, por Xabier Grandío |\nHome Opinión “25 de Xullo”, por Xabier Grandío\nO 25 de Xullo sempre foi un día especial para min; Día de Santiago cando era neno e Día da Patria cando, xa adolescente, tomei conciencia política nacionalista. E todos os anos, cando chega este día, penso no significado que ten.\nEsta é unha xornada, en primeiro lugar, de autodentificación para todos aqueles que somos e nos sentimos galegos, vivamos onde vivamos. Non é estraño que Castelao definise este día no seu discurso “Alba de Gloria” como a “Festa Maior de Galicia, a festa de todos os galegos” porque o é tanto para os que temos a fortuna de vivir no país como para a nosa diáspora, espallada polo mundo adiante. É difícil ter unha mínima conciencia reivindicativa se, antes, non tes claro o que es; só por iso, o 25 de Xullo é importante porque é unha data que une.\nPero esta data é, tamén, unha xornada de reivindicación social e política, a de querermos vivir en plenitude coma pobo. E aquí cómpre sinalar que esta acción é máis necesaria ca nunca na actual conxuntura, sexa cal sexa a nosa afiliación partidaria. Hoxe segue sendo difícil vivir en galego con normalidade, somos clamorosamente discriminados polo Estado no referente a investimentos, pretenden recortar a cativa autonomía que temos en fiscalidade e Dereito Civil e, finalmente, non damos respostas á xente nova que quere vivir e traballar no país. Hai moito que mellorar e estamos lonxe dese obxectivo da plenitude ao que aspiramos aqueles que amamos Galicia.\nÉ certo que, a título individual, quizais non sexa moito o que poidamos facer, pero a suma de varias vontades si fai país. O 25 de Xullo é unha oportunidade para sentírmonos orgullosos da nosa condición nacional e exteriorizala, pendurando a bandeira galega no noso balcón ou asistindo ás mobilizacións convocadas co gallo desta xornada de afirmación patriótica.\nPleno dos alumnos do Conservatorio de Viveiro que logran o acceso á formación musical superior


Moedas para Caronte: Constitucións Prostituídas\nChovía tamén, pero non era festivo. Tal día coma hoxe, un 6 de decembro de 1978, case un 90% de españois saíron do traballo para votar cun SI a aprobación da actual Constitución Española. Que, comparada coa ditadura de Franco, era algo así como "El Hobbit", o arco da vella ou como unha promesa de cabalgata de Reis. De verdade podemos ser iso? -deberon preguntarse os votantes.\n34 anos despois, un 53% dos españois preguntados di NON estar satisfeito con ese texto ou co seu cumprimento por parte das autoridades públicas. Pero os mesmos políticos que a prostitúen, correrán aos micros a dicir que hoxe é un gran día e que temos moitos motivos para celebralo. E é certo: porque grazas a que cada día se parten o peito por cumprila, esa Constitución e os dereitos máis básicos que recolle no seu texto (a vivenda, o emprego, a educación, a sanidade, a xustiza social, a igualdade, a independenza xudicial, a liberdade de prensa...), están máis vixentes, actuais e seguros cá nunca... Ou era que non?\nChove tamén, e é festivo. Pero a min hoxe interésame outra Constitución española: a elaborada en Cádiz, en 1812. Que foi a terceira das que coñeceu o mundo, e a primeira coa que soñamos en España. E reléndoa, non podo evitar quedarme co seu artigo 13. Porque douscentos anos despois, encontro que nel segue a estar resumido o que o pobo quería en 1812, e segue demandando en 2012:\nDe verdade haberá algún día un Goberno que entenda que o seu traballo consiste en lograr a Felicidade da Nación?


Banco do Tempo Vigo | BOLETÍN INFORMATIVO MES DE FEBREIRO\n05 Feb / BOLETÍN INFORMATIVO MES DE FEBREIRO\nOla a todas as persoas que formades o Banco de Tempo Municipal de Vigo, convidámosvos a que visitedes a web e comprobedes todas as actividades grupais que están vixentes. Algunhas pendentes de formar grupo, outras xa con persoas inscritas, e outras repítense polo éxito da primeira convocatoria.\nQueremos agradecer a todas as persoas banqueir@s que esta última semana acudistes ás reunións mensuais. Iván compartiu con nós a súa experiencia como actor, Manuel é o noso experto en plantas e contounos unha anécdota histórica, Ruth explícanos a ruta que fixeron por Saiáns e que quedou con moitas ganas de repetir, de feito o próximo día 16 de Febreiro é a próxima. Lina ensínanos a pintar cristal e encantaríalle facer faladoiros en Francés, a nosa coleccionista favorita Carmen cóntanos que empezou de nena a gardar os calendarios que atopaba na casa da súa tía e agora sale en programas de televisión. Loli a máis viaxeira e coa que proximamente faremos un faladoiro onde poderemos preguntarlle moitas curiosidades e tips de viaxes económicos e de todos os lugares do mundo que visitou. Tamén estivo Mª Jesús que se algún día necesitades unha deliciosa sobremesa só tedes que pagarlle un par de horas e éxito asegurado, Loli véndenos produtos da horta e froitos de tempada e dinos que precisa de alguén que lle axude a podar as súas árbores. Ana Mª facía tempo que non nos visitaba pero veu con moitas ganas de compartir e está encantada coa idea de participar nos faladoiros. Tamén temos novos membrxs, Castillo ensínanos procedementos de seguridade en educación viaria e nos fogares, descubrimos a Mariela que xa nos endulzou no Troco Navideño coas súas tartas, o bo gusto na súa decoración deixounos sen palabras, coñecimos a Virginia asesora de imaxe, maquilladora, ademais de querer compartir como facer cosmética con produtos naturais, unha persoa moi participativa, e como non Óscar sempre disposto a colaborar en todas as actividades.\nO Banco vai vento en popa!!\nOBRADOIRO: INFORMÁTICA PARA PRINCIPIANTES\nOBRADOIRO: MELLORAMOS A NOSA IMAXE PERSOAL E MAQUILLAXE


Concerto solidario do grupo de música tradicional galega da Fundación Igual Arte o domingo 1 de Xuño | Ponteareas.es\nConcerto solidario do grupo de música tradicional galega da Fundación Igual Arte o domingo 1 de Xuño\nConcerto solidario do grupo de música tradicional galega da Fundación Igual Arte o domingo 1 de Xuño ás 19:00 horas no Auditorio Reveriano Soutullo, de Ponteareas. Entrada 3 euros a favor da asociación de discapacitados do Condado Adapta.\nA fundación Igual Arte é un espazo activo onde se traballa a arte con persoas con capacidades diferentes, entendendo que a arte é un dereito que nos pertence a todos, que leva consigo a maxia de expresar, comunicar, transmitir…\nA fundación Igual Arte é unha entidade sen animo de lucro que nace no ano 2002; creada e formada por profesionais da educación e da arte. Declarada fundación de interese galego pola Consellería de cultura da Xunta de Galicia. No ano 2010 recibiu o galardón ao “Proxecto cultural máis innovador e vangardista” que outorga a Deputación de Pontevedra polo seu labor levado a cabo no campo artístico e cultural con persoas con necesidades educativas especiais.\n← Inicio do Curso de Monitor de Ocio e Tempo Libre en Ponteareas\nEntrega de diplomas do programa actívate en Ponteareas →


O Librako: Montañas como islas\nComecemos polo final. Chegas á última páxina despois dunha conmovedora viaxe polas montañas Apalaches. Necesitas contarlle aos demais que atopaches unha lectura diferente e especial. E tes ganas de saír a buscar esas grandes montañas que te acompañaron durante a lectura.\nEsta novela fai que sentas que estás vivo por dentro. Esperta a emoción porque descobres a inocencia do neno protagonista, a súa forma de ver a vida, o amor aos seus avós. E remove os teus sentimentos, faite rir e incluso chorar. Benvidos lectores ao mundo de Pequena Árbore.\nFotograma da versión cimetatográfica El pequeño Cherokke (1991)\nÉ unha novela de amor...\nPequena Árobre é un neno cherokee adoptado polos seus avós ao quedares orfo aos 5 anos. O seu avó descóbrelle a arte de facer whisky e a súa avoa as obras de Shaskepeare. Móstranos como debería ser a vida en contacto coa natureza. En fin, móstranos a maneira de ser felices.\nÉ unha novela de contrastes...\nEntre as montañas cherokees e os habitantes da aldea máispróxima.\nÉ unha novela que descobre...\no significado da amizade, da confianza, da tolerancia, do respecto...\nÉ unha novela que ensina...\nPublicado por O Librako en 2.1.14\nEtiquetas: Club de Lectura 4º, Lecturas


11 GALIFORNIA MIX\nO verán é a única estación onde podes escoitar cancións de estilos máis dispares sen que ninguén se atreva a xulgarte, pero tamén é a época de temazos novos e outros que nunca esqueceremos e que bailamos un verán tras outro. En GalicianTunes o noso verán soa así!\n1. Parrillada de amor - Os da Ría\nAmor de verán, esas cóxegas son as que nos lembra a “Parrillada de amor” de Os da Ría, pero non a mítica historia hollywoodiense, senón unha made in Galicia, porque, hai algo máis romántico que alguén che cante que «es o chimichurri do seu churrasco»? Bonus á gracia é ao ritmo cos que cociñan esta «parrillada», que non nos cansamos de bailar e cantar verán tras verán.\n2. With My Hands - Furious Monkey House\nCo single “With My Hands”, do seu álbum debut Run (Esmerarte, 2015), Furious Monkey House non só demostrou que o rock non entende de idades, tamén fixo que o pequeno gran grupo pontevedrés saltara de liana en liana polos festivais de toda a xeografía española, logrando que nenos e maiores fagan headbanging ao compás das súas guitarras e acadando que o tema se convertera nun dos imprescindibles do pasado verán.\n3. Xeado de limón - Alex Casanova\nNunha lista de éxitos do verán tiña que estar o hit de Alex Casanova “Xeado de limón”, incluído en Antagonasia (Crispis, 2014) con vídeo parte do Ukelele Kit Project. O título xa suxire unha letra fresquiña para un día caloroso de verán, unha canción alegre que busca o baile a través do seu ritmo pegadizo. A máis de 30ºC, a quen non se lle antolla un xeado de limón?\n4. Aves del paraíso – Estrambote\nQuen non foi atacado por unha gaivota nas Illas Cíes? Non sabemos se os de Estrambote se refíren a elas nas súas “Aves de Paraíso”, pertencente ao seu último EP Del paraíso (Discos de Kirlian, 2017), pero o que si sabemos é que o pop-rock psicodélico do grupo vigués é imprescindible nesta listaxe. As súas letras estrambóticas —facendo honra ao seu nome— enganchan desde un principio e a cadencia frenética do temazo fará que peches as noites de verán bailando.\n5. Te quiero igual – Novedades Carminha\nSe unha coñecida revista nacional publicou un artículo cos 7 motivos polos que “Te quiero igual” ten que ser a canción do verán (e punto), nós non somos quen de levarlle a contraria. E é que non hai festival nin festa tropical que se lles resista ao grupo compostelán, e moito menos si se alían con Alba Galocha. Este verán nos deixaremos a voz gritando xa a súa icónica frase «aínda que che gusten Los Planetas como a todos os puretas...». Sen ofender!\n6. Flores, tambores e ilusións – Espiño\nCun corte totalmente estival, o single “Flores, tambores e ilusións” de Espiño estréase cunha fe cega en que se converta en canción do verán, palabra do artista. O tema parte dunha sucesión de acordes propios de calquera tema ska, onde sobresae a combinación da harmonía vocal a tres voces xunto cos diversos efectos sonoros, case tres minutos de canción sobre os movementos sociais actuais cunha cadencia rítmica digna de estar na nosa listaxe.\n7. Eres tú- Jeyson Sherlock\nDe 2014 rescatamos “Eres tú” de Jeyson Sherlock, tema que canta ao amor libre, á tolerancia e aos valores que deberían estar presentes neste verán... e todos! O artista colombiano afincado en Galicia hipnotízanos cos seus movementos de cadeiras, movementos que deixarían coa boca aberta ata a mesmísima Shakira. Ritmos latinos indispensables por aquí e que farán que as nosas cadeiras teñan vida propia.\n8. Buscando a superfama – Heredeiros da Crus\nAmérica, Panorama, París de Noia, Sintonía, Gran Parada, Olympus... As mellores orquestras de Galicia son as protagonistas do temazo de Heredeiros da Crus, “Buscando a superfama”. Orquestras, verbenas, verán e demasiado rock and roll fan que bailemos ata que o corpo aguante... ou ata que a organización de festas apague as luces.\n9. Guaguancó de los violentos – Orquesta Sonoridad\nÉ innegable que «orquestra» e «verán» van xuntos da man. A nosa Orquesta Sonoridad co seu “Guaguancó de los violentos” consegue levarnos á época dourada da salsa cun repertorio de cancións eternas e inesquecibles para encher toda verbena estival que se prece.\n10. Qué más da – Yhadira ft. Hugo Torreiro\nGafas de sol, calor, mojitos, baile, praia e electro-latino. Imprescindibles do verán e do tema “¡Qué más da!” de Yhadira e Hugo Torreiro, cheo de bo rollo, alegría e cun elemento que non pode faltar nunha canción do verán: pasos de baile propios para saber como moverte con cada estrofa. Iso si, o baile é facilito por se, como dice a canción, «non sabes bailar».\n11. 1 Pokito Pa’ Ti - Boyanka Kostova ft. #PorkasCrew\n“1 Pokito Pa’ Ti”, temazo de Boyanka Kostova coa colaboración estelar de #PorkasCrew, teno todo, ten flow, ten party e soborda sabrosura. O dúo de trap galego arríscase co reguetón, «dames», «papis» e twerking incluídos, nun corte que berra domingo estival: churrascada no monte, camisa aberta, peito ao descuberto e ouros, moitos ouros.


Smart Farm Training for Employment (SFATE) | Xunta de Galicia\nNo marco da Estratexia Europa 2020, o crecemento e o emprego nas zonas rurais, a seguridade alimentaria e o cambio climático son os retos aos que se enfronta a resposta da nova reforma agraria na UE. Unha resposta adecuada a estes desafíos representa unha terceira revolución no sector, que xa está en marcha na agricultura e que require os medios adecuados. De feito, trátase de medios dixitais, robótica, que afectan á xestión a distancia e tamén representan unha oportunidade de emprego para mozos cualificados nestas materias.\nSmart Farming foi aceptado como un método para mellorar os medios de subsistencia e a sustentabilidade, pero hai unha necesidade dun cambio na práctica e na mentalidade para conseguilo. Require reunir servizos de asesoramento, estimular a creación de redes e a cooperación. As novas tecnoloxías poden ser transformadoras, pero é necesario facelas máis coñecidas, incluíndo exemplos prácticos do seu uso e da súa aplicación\nOs socios do SFATE decidiron traballar xuntos para aproximar a innovación aos actores rurais, e especialmente aos máis novos que están máis familiarizados coas ferramentas dixitais e tecnolóxicas.\nCoordinador: Consellería de Educación, Universidade e Formación Profesional\nUSC - (Escola Politécnica Superior - Lugo)\nAssociation des Chambres d'Agriculture de l'Arc Atlantique(Francia)\nPhilipps Universitaet Marburg (Alemaña)\nBiotehniski center Naklo (Eslovenia)\nO Portal Smart Farming é unha ferramenta que ofrecerá múltiples servizos relacionados coa agricultura intelixente. O obxectivo é apoiar aos profesores, formadores e asesores na orientación de estudantes, aprendices e agricultores sobre tecnoloxías aplicadas aos cultivos. É unha ferramenta para ensinar e aprender a través da exploración e que permitirá adaptarse ás necesidades individuais de formación.\nTamén servirá para demostrar que se pode crear emprego no sector agrícola baseado nas novas tecnoloxías. Nesta ferramenta reunirase todos os resultados do proxecto e permitirá transferir a tecnoloxía experimentada ás zonas rurais.\nContribuirá á mellora das competencias profesionais e das oportunidades de emprego.\nAproximará aos estudantes e aprendices ás tecnoloxías aplicadas á agricultura dentro dos centros de formación.\nAcceso ao Portal SFATE\nEste proxecto ten unha duración de 24 meses.\nPrograma da primeira reunión\nGalería de imaxes da primeira reunión\nPrograma da segunda reunión\nGalería de imaxes da segunda reunión\nDifusión do proxecto nas xornadas Erasmus+. Toledo, outubro de 2018\nXornada de revisión do proxecto. Santiago de Compostela, outubro de 2018\nReunión do Comité Directivo. Santiago de Compostela, novembro de 2018\nCelebración do evento multiplicador. Santiago de Compostela, novembro de 2018. Ligazón á lista de reprodución cos vídeos do evento


A comisión de investigación das caixas leva medio ano paralizada e un mes sen tramitar un só documento - Praza Pública\nAs fins de semana de agosto Praza.gal non se actualiza por descanso do persoal, pero deixamos moito que ler\nComunicados da Xunta en 2009 e 2010 sobre a suposta "auditoría" que "avalaba" a fusión CC-BY-SA Xunta / Praza Pública\nO pasado 18 de maio o Parlamento tramitou unha notificación á Presidencia da comisión de investigación sobre a fracasada fusión de Caixa Galicia e Caixanova e o posterior rescate e desaparición de Novacaixagalicia. Dende ese día, hai un mes, non se volveu mover un só papel vinculado con ese órgano parlamentario, que acumula media década de funcionamento dende que foi aberta por primeira vez, en xuño de 2013, tras anos de peticións infrutuosas da oposición parlamentaria.\nA maior parte dos acontecementos vinculados á fusión fracasada chegaron nos últimos anos dende fóra desta comisión, que o PP accedeu a reabrir no inicio da actual lexislatura galega. Antes os populares mantivérana paralizada practicamente tres anos, isto é, durante o longo ciclo electoral que comezou coas eleccións europeas do ano 2014 e continuou cos comicios municipais, dúas xerais e unhas autonómicas. A parálise non tivera vontade partidaria, xustificaran os populares. Só tentaran "arrefriar o debate".\nNesa reactivación da comisión o PPdeG manifestou a súa vontade de impulsar un peche rápido e por iso desbotou a posibilidade de autorizar novas comparecencias, como as que pediran En Marea, PSdeG e BNG. Tan só permitiu a incorporación dalgúns documentos adicionais, caso da sentenza que levou algúns dos ex-directivos ao cárcere polo caso das indemnizacións millonarias. Así, en marzo de 2017 quedou constituído o relatorio da comisión, o órgano encargado de redactar as súas conclusións e os novos documentos -malia algúns vetos, como os do 'banco malo'- chegaron ao Pazo do Hórreo con relativa rapidez.\nOs traballos da comisión acumulan media década; foi reaberta coa nova lexislatura e dende o outono de 2017 apenas tramitou uns poucos documentos\nNo entanto, dende o verán de 2017 a lentitude volveuse apoderar da comisión, que apenas tramitou algúns documentos ata outubro dese ano, hai medio ano. O último, alén da devandita notificación á Presidencia, ten como data de rexistro o pasado 18 de abril. Está asinado pola voceira do BNG, Ana Pontón, que "ante os precedentes de paralización abusiva e arbitraria dos traballos da comisión na pasada lexislatura", solicitaba unha convocatoria inmediata para reactivala, redactar o ditame e abordalo en pleno para lograr obter conclusións "dun asunto tan relevante como foi a desaparición do sistema financeiro galego".\nA reiteración de que KPMG nunca fixo unha "auditoría" que avalase a fusión provocou unha treboada política que, ata o momento, non tivo maiores consecuencias\nEsa solicitude non tivo, polo momento, resposta. Mentres, onde si houbo movemento foi noutra comisión de investigación, a que analiza no Congreso dos Deputados o conxunto rescate ao sistema financeiro. Alí un dos responsables da consultora KPMG, Francesc Gibert, reiterou que a súa empresa "en ningún caso" elaborara unha "auditoría" nin avalou a fusión de Caixanova e Caixa Galicia. Isto é, que o que afirmara a Xunta non era certo, tal e como evidenciara a mesma compañía no Parlamento galego no ano 2013 e tres anos antes, en 2010, no propio informe ao respecto que a Xunta lle encargara por 1 millón de euros.\nAs palabras de Gibert xeraron unha notable treboada política. Toda a oposición galega esixiu explicacións a Feijóo por "mentir" coa fusión e esgrimir unha auditoría que non era tal, petición que o PP considerou "absurda". A comparecencia reclamada por En Marea, PSdeG e BNG nunca se produciu e só puideron preguntar ao presidente polo asunto nunha sesión de control na que Feijóo acabou reclamando a dimisión de Luís Villares e Ana Pontón. Mentres, a comisión de investigación volve "arrefriar".\nFrancesc Gibert, da consultora KPMG, o pasado maio no Congreso dos Deputados\nA comisión que investiga a fracasada fusión das caixas leva dous anos paralizada\nA investigación sobre a fusión de Caixanova e Caixa Galicia abriu en 2013 e o PP paralizouna de 2014 a 2017, cando accedeu a reabrila para volver freala pouco despois. Mentres, o controvertido informe de KPMG e outros documentos da fusión regresaron ao debate público, sobre todo, a través dos tribunais de Xustiza\nA Fiscalía cre que a Xunta "lesiona os dereitos" do deputado Antón Sánchez ao non darlle papeis da fusión das caixas\nO fiscal considera que "non é xustificable" a "negativa reiterada e inxustificada" da Xunta a entregar os documentos sobre a fusión das caixas que reclama o vicevoceiro de En Marea e conclúe que "procede a estimación" da súa demanda


A necesaria independencia do PP de Galicia | Galicia Digital\nA necesaria independencia do PP de Galicia\nRajoy tivo experiencia de gobernación en Galicia, pero eso é pasado. Logo foi o herdeiro de Aznar e, por ahora, segue a ser a Gran esperanza branca do centro-dereita de España.\tA derrota do 14M, non o afectou de forma importante porque as eleccións perdeunas Aznar, a guerra de Irak, o Prestige e as circunstancias.\nAgora Rajoy segue a patronear o PP, onde ás veces medran os enanos, se desbordan os conflictos ou lle editan un video que lle estoupa nos dentes.\nE Rajoy faría moito ben en supervisar os asuntos nacionais e deixar ós dirixentes galegos facer o seu traballo.\nPorque a recente inxerencia deixa quedar en mal lugar a Núñez Feijoo que, polo de agora, é o seu máximo representante nesta comunidade.\nNúñez Feijjoo pode non ter moito carisma pero hai que recoñecerlle formación e gañas para facer o seu traballo. E precisa independencia para facelo. Bastante ten dentro para ter que soportar o que de fóra - de arriba, de Madrid - lle ven.\nSe Núñez Feijóo atopa en diálogo fecundo con Psoe e Bng unha definición parecida á de realidade nacional, perfecto. Porque non pode ser que un histérico rexeitamento da palabra nación, que non significa máis ca o que queira atribuírselle, interrumpa o Estatuto, un proceso case constitucional e no que  aínda que non sexa prioridade para a maioría dos galegos  tantas miradas e atención están postas.\nBen fara Rajoy en atender o que ten a nivel nacional ou estatal. Deixe ós galegos do PP gobernarse e camiñar. As tutelas son moi malas e o PP galego xa é maior de idade.


Ría de Arousa - GALICIA\nOs concellos que integran o xeodestino son: A Illa de Arousa, A Pobra do Caramiñal, Boiro, Cambados, Catoira, Dodro, Meaño, Meis, O Grove, Pontecesures, Rianxo, Ribadumia, Ribeira, Sanxenxo, Valga, Vilagarcía de Arousa e Vilanova de Arousa.\nA maior das Rías Baixas é una sabia mestura de natureza, arte, tradición mariñeira e hoxe en día, do mellor lecer. Aquí prodúcense algúns dos mellores brancos de España, dentro da D.O. Rías Baixas.\nA ría de Arousa conserva todo o encanto dunha beleza natural. Así testemuñan as súas excelentes praias e illas como Sálvora, Cortegada, Arousa ou A Toxa cos seus balnearios, os seus piñeirais e os seus elegantes hoteis.\nOu a animación de Rianxo, Boiro, Ribeira, A Pobra do Caramiñal... O señorío de Cambados, capital do albariño, coa impresionante praza e o Pazo de Fefiñáns. Ou Catoira, escenario de antigas invasións bárbaras e hoxe dun festivo e divertido "Desembarco Viquingo". E na visita a Vilagarcía de Arousa, nada como gozar do turismo mariñeiro achegándose ao veciño porto de Carril para coñecer os mellores criadeiros de marisco de Galicia. Imprescindible probar alí mesmo a súas famosas ameixas.\nDESTACADO: Cambados, capital do Albariño\nO convento de Armenteira (Meis), rexentado por unha comunidade relixiosa feminina, é o monumento de maiores dimensións. A el hai que sumarlle unha case interminable relación doutros menores entre os que fai falta deixar constancia (no sentido norte-sur) da fortificación que acolle o museo de Valle Inclán (A Pobra do Caramiñal), o Castellum Honesti ou Torres de Oeste (Catoira), Santa Mariña Dozo (Cambados) e as instalacións romanas de Adro Vello (O Grove).\nNon se pode acabar sen recordar que a ría de Arousa ten desde os anos 60 do século pasado o único via crucis marítimo do mundo, xa que esas augas definen un Camiño de Santiago, a Ruta do Mar de Arousa-Río Ulla, que conmemora a chegada a Galicia por mar do corpo do Apóstolo Santiago o Maior. En efecto, por aquí chegou a Galicia o corpo sen vida do Apóstolo na barca de pedra na que viñan tamén dous dos seus discípulos predilectos. Hoxe en día esta Ruta do Mar de Arousa-Río Ulla converteuse nun polo de atracción turística de xentes chegadas de todo o mundo.\nIlla de Sálvora - Parque Nacional das Illas Atlánticas\nA Ría de Arousa é máis que un xeodestino. É unha referencia no mundo do turismo por dúas razóns: porque está considerada a máis rica do mundo e esa riqueza acaba nos fogóns, e porque ten un conxunto de praias ben coñecidas e moi frecuentadas. Pechada pola illa de Sálvora (pertencente ao Parque Nacional dás Illas Atlánticas, do mesmo modo que Cortegada, fronte a Carril) e un espectacular cordón de illotes, no seu interior alberga outra porción de terra unida a terra por unha ponte desde fai dúas décadas e media: A Illa de Arousa, co espazo natural de Punta Carreirón.\nE postos a falar dos espazos naturais, sería imperdoable non facelo do Parque Natural das Dunas de Corrubedo e Lagoas de Carregal e Vixán, onde podemos admirar a maior duna móbil de Galicia e comprobar que unha das lagoas é de auga salgada e a outra de auga doce. Outro espazo integrado na Rede Natura é o complexo Ons-O Grove, unión de dous ecosistemas de rica biodiversidade: as augas marítimas e as do interior da ría.\nE xa no fondo da ría, a desembocadura do Ulla pertence ao sistema fluvial Ulla-Deza. Para os amantes da bicicleta, no Campo de Golf de Meis contan co primeiro centro BTT de Galicia, con dez rutas para coñecer a riqueza paisaxística e monumental do Salnés.\nFesta de Exaltación do Marisco\nO xeodestino Ría de Arousa conta no seu haber cunha Festa de Interese Turístico Internacional, a Romaría Viquinga de Catoira, que recorda as andanzas dos temidos homes do Norte en tempos medievais ata que os freou o arcebispo Xelmírez, o home que colocou a Santiago no mapa da cristiandade.\nVeñen despois as de Interese Turístico Nacional, o cal quere dicir a do Viño Albariño (Cambados) e as patronais de San Roque da Vila (Vilagarcía de Arousa). Para rematar, as de Interese Turístico Galego, e aí inclúense a de Exaltación do Marisco (O Grove), a de Xesús O Nazareno e Procesión das Mortallas (A Pobra do Caramiñal), a da Virxe de Guadalupe (Rianxo), a da Dorna (Ribeira) e a Romaría de San Ramón de Bealo (Boiro); e a Semana Santa de Paradela en Meis.\nCon todo isto á vista non é moi difícil deducir como é a gastronomía da Ría de Arousa: a que se basea no que dá o mar, e en primeiro lugar os diversos mariscos, cuxa extracción é a principal fonte de riqueza das xentes que viven neste xeodestino.\nCambados é coñecida como a capital do Albariño. O seu núcleo urbano, de gran riqueza patrimonial, é o resultado da unión contemporánea de tres antigas e independentes vilas históricas: San Tome, a zona máis antiga e vila de pescadores con fermoso porto; Cambados, o centro administrativo; e Fefiñáns, o distrito aristocrático e núcleo comercial.\nDada a vinculación da vila coa produción vinícola, é moi recomendable a visita do seu Museo Etnográfico e do Viño así como do seu Museo das Rutas do Viño, en ambos os dous pódese profundar na historia, a arte, a xeografía e a cultura popular relacionada co viño que se produce nestas terras.


Exame aos comedores: xantamos nun colexio público de Compostela\nA crema de verduras está no seu punto, pero o polo ao chilindrón e as patacas panadeira quedan no límite do aprobado // Os pratos sérvense con temperaturas superiores aos 65°, o tope que fixa o prego // A comida sae a 90° da cociña que Serunión ten en Vigo ás 11, tres horas antes de que os nenos senten á mesa // No servizo hai inscritos 1.200 usuarios\nELVA OTERO | 30.11.2016\nÉ luns. Igual que nos outros oito comedores que xestiona o Concello, no CEIP Ramón Cabanillas hoxe toca crema de verduras e polo con gornición de pataca e froita. Non hai cambios nas previsións que figuran na web municipal desde principios de mes. Se os houbese, Serunión -a empresa adxudicataria- estaría a imcumprir o prego. “Este ano é máis complicado que introduzan pratos novos para comprobar se funcionan porque os menús están pechados. Repítense cada catro semanas. Non se poden modificar”, conta Nacho Fariña, coordinador xeral do servizo.\nÁs 14 horas os nenos acceden ao espazo situado na pranta baixa do centro. Mentres fan unha ringleira na marxe dereita da sala para lavar as mans, xusto no extremo contrario unha pequena con necesidades especiais toma o primeiro prato con axuda dunha monitora. Reforza o servizo os luns e os martes, coincidindo coa asistencia da menor a este centro (segue un modelo de escolarización mixto). Con 154 usuarios de media –unha das cifras máis elevadas da cidade-, o Ramón Cabanillas ten asignados nove supervisores: un por cada 18 alumnos de Primaria e outro por cada 15 de Infantil. No servizo municipal de comedor escolar hai inscritos 1.200 cativos, 400 máis que o ano pasado.\nFicha de control da temperatura de cada prato. Realízase dez minutos antes de que os nenos comecen a xantar\nAo fondo, dúas enormes potas manteñen quente a crema. Dez minutos antes de que os nenos cheguen, mídese a temperatura de cada prato. Non se fai antes para evitar que arrefríen. “Está a 76’6 graos. Ningún pode baixar dos 65”, explica Fariña. Segundo a ficha de control que amosa, o polo ao chilindrón está en 69,3 e a pataca panadeira, en 66,2. “En cinco anos que levo aquí e incluso con dúas empresas distintas, nunca houbo necesidade de devolver a comida”, engade o coordinador. Ás 11 da mañá sae das cociñas que Serunión ten en Vigo o camión que abastece aos nove colexios públicos de Compostela. “Dalí vén case a 90 graos”, defende Fariña. O ano pasado o reparto facíase desde Bergondo. “O comentario xeral é que lles gusta máis. A diferenza, é que desta vez pónselle máis verdura a cada prato”, engade. Aos pais o menú cústalles un 65% máis que o curso 2015-2016 e por cada xantar teñen que aboar 4,5 euros (1,92 por almorzo).\nNunha estancia anexa atópanse os menús especiais: un para celíacos, outro sen carne, un terceiro sen sal e o último, hipocalórico. “Todos eles veñen fríos. Chegan nunha neveira. O coordinador ocúpase de quentalos no microondas cando chega o momento de xantar”, aclara Fariña. Como complemento, e aínda que non figura no prego, a Santiago envíase unha caixa extra con pratos deste tipo. Se algún colexio o demanda, fáiselle chegar deseguido desde o centro máis próximo. Cando un alumno precisa unha dieta branda por enfermidade e previa advertencia dos pais, tamén se solicita. Segundo as bases do concurso, a dieta está supervisada por unha nutricionista externa da Universidade de Vigo.\nCrema de verduras, de primeiro, polo ao chilindrón, de segundo, e para a sobremesa, froita de tempada\nOs nenos sentan á mesa. Os monitores póñenlle a comida en vaixela de vidro temperado e non en pratos de plástico coma o curso anterior. A crema está saborosa, na súa temperatura xusta e sen sal en exceso. Tampouco ten especias de máis. Para acompañar, unha ración de pan que chega ao comedor en bolsas de plástico individuais e auga -tamén en vaso de plastico-. O segundo prato non tarda moito. O servizo é áxil. O polo e a gornición de pataca non se poden comparar co que se prepara na casa a lume lento, pero o sabor é aceptable, no límite dun aprobado. De sobremesa, hoxe toca kiwi. Aos nenos xa se lles serve sen pel e cortado en anacos.\nNacho Fariña, coordinador xeral do servizo de comedores, recollendo unha mesa no CEIP Ramón Cabanillas\n“Son libres de repetir o que queiran. Pero, en xeral, teñen présa por saír a xogar e non o fan”, bromea o coordinador. Aínda que a maioría detestan certos pratos como a minestra de verduras ou calquera gornición que sexa verde, na súa opinión o nivel de rexeitamento non resulta preocupante. “Hai nenos que sempre comen mal ou que o fan máis lentamente. Son os que quedan até o último momento”, advirte. Salvo unha ducia de alumnos, o resto abandona o espazo arredor das 14.45 horas. Cepillan os dentes e, a continuación, poden sumarse ás actividades que supervisan os monitores mentres os pais non chegan a recollelos (como máximo até as 16.30).


O EUI alerta do aumento dos riscos para o pluralismo mediático en...\nO European University Institute (EUI) vén de facer públicos os resultados do seu 2020 Media Pluralism Monitor (MPM2020), un estudo baseado en datos científicos que documenta os riscos para o pluralismo mediático nos Estados membros da Unión Europea, así como nos países candidatos e no Reino Unido. Os resultados do informe, que corresponden aos anos 2018 e 2019, mostran un estancamento ou un deterioro do pluralismo mediático e da liberdade de prensa en todas as áreas estudadas.\nO MPM2020 reflicte a pluralidade do mercado como o factor cun maior risco, onde ningún dos países analizados aparece con risco baixo. Considera que a sustentabilidade dos modelos comerciais dos editores de medios está cada vez máis ameazada, coa irrupción dos intermediarios dixitais que desprazan os ingresos dos editores tradicionais e a concentración da propiedade que pon en perigo o pluralismo do mercado en toda Europa.\nNo que fai á independencia política, o informe insiste en que a publicidade institucional, que pode ser vista como unha forma de apoio aos medios, continúa a ser un asunto problemático en moitos países, debido á falta de regulacións que aseguren que se reparte seguindo regras xustas e transparentes. Alertan especialmente sobre a falta de transparencia nos medios dixitais, fronte á maior regulación dos audiovisuais. Ademais, o MPM2020 asegura que a independencia dos medios públicos está en risco polo nomeamento de direccións politicamente dependentes, especialmente na Europa central e do leste.\nOutro dos aspectos estudados é a inclusión social, onde se salienta que só catro dos países tienen normativas efectivas contra os delitos de odio na internet. O acceso aos medios das minorías e as mulleres aparecen tamén como os factores cuns maiores niveis de risco. Así mesmo, cinco países carecen de políticas de alfabetización mediática, e do resto só en seis se trata de políticas integrais.\nPor último, en canto a protección básica o documento asegura que a seguranza física e dixital segue a ser un problema a medida que aumentan as ameazas e o acoso contra xornalistas en toda Europa, especialmente contra as mulleres. A fonte principal de risco é a falta de transparencia das plataformas online á hora de xustificar e informar sobre as súas políticas de moderación de contidos, pero a protección insuficiente dos denunciantes, a precariedade laboral dos xornalistas, o uso arbitrario de demandas ou leis que permiten a recompilación masiva de datos por parte das forzas de seguridade representan tamén ameazas significativas.\nEn canto aos resultados específicos sobre España, estes reflicten "un empeoramento xeralizado" do pluralismo mediático en España, que atribúen á "polarización" do contexto político. Así, cualifícase de "preocupante" o deterioro das liberdades de expresión e información, especialmente desta última, na que detectan un alto risco tras os aumentos dos ataques a informadores. Igualmente, alertan dun alto risco no que fai á concentración mediática.\nPara atallar estes riscos, o relatorios sobre España recomenda derogar ou modificar as leis que restrinxen as liberdades de expresión e información, garantir a seguranza dos xornalistas coa participación activa dos poderes políticos e civís na defensa dos informadores, asegurar a imparcialidade da RTVE e fomentar o acceso das minorías aos medios e o uso das diferentes linguas nos medios públicos.


O vindeiro día 25 de outubro na Escola Galega de Administración Pública\n22/10/2016 12:53 h\nO Colexio Profesional de Enxeñaría en Informática de Galicia (CPEIG) organiza o vindeiro 25 de outubro a «Xornada sobre o Regulamento Europeo de Protección de Datos», que contará co catedrático Miguel Ángel Davara como relator. En horario de mañá, celebrarase na Escola Galega de Administración Pública (Egap) e, aínda que ten contido xurídico, vai dirixida tanto a non xuristas como a profesionais relacionados co Dereito.\nA charla versará sobre o Regulamento (UE) 2016/679 do Parlamento Europeo e do Consello, de 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos (Regulamento xeral de protección de datos). A xornada inscríbese no convenio que o CPEIG mantén coa Axencia para a Modernización Tecnolóxica de Galicia (Amtega). As persoas interesadas poden inscribirse en eventos@cpeig.gal.\nOs asistentes afondarán na nova normativa europea sobre protección de datos que é obrigatoria en España e tomarán contacto cos procedementos a implantar por parte de empresas e Administracións. Tamén coñecerán e preverán o risco dos responsables dos tratamentos diante das sancións, que se poden elevar ata 20.000.000 euros ou ao 4 por cento da facturación. Así mesmo, afondarán nas esixencias denominadas «accountability» (responsabilidade proactiva): trátase de documentar e comprobar na práctica as competencias que levan ao cumprimento da normativa sobre protección de datos.\nDespois da presentación do relator e da xornada, na que participarán a directora da Amtega, Mar Pereira; a directora da Egap, Sonia Rodríguez-Campos; e o presidente do CPEIG, Fernando Suárez, o programa desenvolverase segundo os seguintes contidos:\n- O Regulamento nos actos xurídicos da UE (significado dun Regulamento)\n- Cuestións a destacar no Regulamento:\n- Obrigas do responsable do tratamento ? Encargado do tratamento\n- Notificación violación autoridade de control\n- Comunicación violación de datos ao interesado\n- Avaliación de impacto\n- A Privacidade por Defecto (PxD) e a Privacidad desde o Deseño (PdD)\n- Medidas de seguridade máis transparentes e convenientemente informadas.\n- Delegado protección de datos\n- Recursos, responsabilidades e sancións\nMiguel Ángel Davara é doutor en Dereito e socio-fundador da firma de asesores xurídicos Davara & Davara, Asesores Xurídicos, especialistas en Dereito das Tecnoloxías da Información e as Comunicacións.\nCatedrático de Dereito Informático e de Informática para Xuristas da Facultade de Dereito da Universidade Pontificia Comillas de Madrid (ICAI-ICADE), é tamén coordinador da Área de Informática Xurídica de ICADE.\nDavara é director do Master en Dereito das Tecnoloxías da Información e as Comunicacións de ICADE e director dos Cursos de Doutorado en Dereito Informático na mesma Universidade. Tamén exerce como profesor da materia Implicacións socio-xurídicas das Tecnoloxías da Información na Escola de Enxeñaría Informática de ICAI.\nAsemade, o relator é membro do Grupo de Asesores Legais en Tecnoloxías da Información da Unión Europea en Luxemburgo (DG Sociedade da Información).\nParlamento Europeo Unión Europea Luxemburgo


Lara: 'Temos que facer un partido moi completo para gañar en Majadahonda'\nA quinta xornada de Primeira RFEF levará mañá o CD Burela FS Pescados Rubén á pista do Majadahonda FSF Afar4 (La Granadilla, 20.00 horas); a undécima praza das de Madrid (4 puntos) poñerá a proba o coliderado laranxa (12 puntos). “Temos que facer un partido moi completo para gañar. É unha pista moi complicada; o ano pasado conseguimos empatar ao final e case deixamos a liga alí” advertía Lara Balseiro fuxindo de carteis de favoritos, despois de congraciarse co gol ante o Poio por partida dobre.\nA moza viveirense, unha das incondicionais do cadro burelista, deixou claro que os seus problemas físicos arrastrados desde a tempada pasada xa quedan lonxe. “Estou moi contenta; xa podo adestrar con normalidade e axudar as miñas compañeiras. O sábado volvín e todo saíu redondo; axudei con dous goles e sumamos tres puntos para seguir traballando con ganas e ir paso a paso” explicaba a 10 burelista, moi ilusionada co grande inicio do equipo pero tamén mostrándose cauta co longo percorrido que queda por diante. “A liga vai ser moi complicada; o Atlético está intratable, goleando. Nós debemos facer o noso traballo partido a partido”.\nLucas poderá dispoñer de todo o vestiario laranxa a excepción de Emma e Judith, coma na xornada pasada, por lesión. A expedición partirá mañá ás 9.30 horas.


A Costa da Morte será protagonista na Vuelta a España máis internacional - Costa da Morte - Que pasa na costa\nciclismo vuelta gran fondo\nAlcaldes da comarca coa deputada de Deportes e o Director de La Vuelta 2020 na presentación oficial\nXa o sabíamos dende hai un mes, pero hoxe confirmouse. Unha das etapas máis espectaculares de La Vuelta 2020 será a contrarreloxo que de 33,5 quilómetros que partirá de Muros, atravesará Carnota e rematará cun espectacular ascenso ao Mirador do Ézaro.\nAsí o ratificaron na presentación oficial do percorrido que se celebrou en Madrid, á que asistiron o gran valedor da chegada do pelotón á nosa bisbarra, o deputado e alcalde de Dumbría José Manuel Pequeño; xunto o alcalde de Carnota, Juan Manuel Saborido “Moma” e a alcaldesa de Muros, Inés Monteagudo, acompañados pola deputada Cristina Capelán.\nEsta será ademais a cita máis internacional pois discorerrá polos Países Baixos, Francia e Portugal ao longo das súas 21 etapas. Un feito que pode servir para extender “dar unha maior proxección da nosa provincia a nivel mundial nun evento televisado en directo que cada ano é seguido por millóns de espectadores en máis de 90 países”, como lembran dende a Deputación.\nA da Costa da Morte será unha etapa decisiva, pois terá lugar o 1 de setembro, na última semana da carreira, e en formato “contrarreloj”. Partindo de Muros, atravesará 33,5 quilómetros pasando por Lariño, Carnota, San Mamede, Panchés, Quilmas e O Pindo para rematar nun dos finais máis duros e emblemáticos da historia de La Vuelta: o miradoiro do Monte Ézaro, en Dumbría, cunha pendente do 30%.\nOs [email protected] volven poñerse en loita para traballar en función das mareas


(2014-2015) Rematando a investigación sobre Chaplín para comezar a preparar a rodaxe da nosa película | CEIP Plurilingüe Pedro Antonio Cerviño\n(2014-2015) Rematando a investigación sobre Chaplín para comezar a preparar a rodaxe da nosa película\nPodes ver as entradas publicadas anteriormente sobre este proxecto de traballo e investigación, nas seguintes ligazóns:\n27/11/14: Comezamos a investigar sobre Chaplin para rodar a nosa propia película\n5/12/14: Resolvendo máis preguntas sobre Charles Chaplin\n24/01/15: (2014-2015) Xogamos a pensar coas películas de Chaplin durante a nosa investigación\nDespois dunhas semanas nas que, por estar metidos noutras tarefas, non puidemos seguir coa investigación sobre Charles Chaplin e o cine, de cara a rodar a nosa propia película; por fin puidemos continuar o proxecto de traballo dando resposta ás preguntas que aínda quedaban pendentes.\nComo se fai unha película?\nEsta era unha das preguntas pendentes na nosa investigación, investigámola todos xuntos partindo dunha información que trouxera Laura e que estaba no noso recanto da investigación.\nA medida que a fomos vendo, na pantalla, o profe ía lendo como explicaba que facía falta e como se facía unha película, iamos anotando nunha listaxe tódalas persoas, obxectos e lugares iamos precisar.\nMirade que enorme lista conseguimos escribir... facía falla unha chea de persoas, cada unha cunha tarefa concreta e varios obxectos e lugares importantes.\nAgora tan só faltaba pensar como "plasmar" esa enorme cantidade de información no noso mural, como resposta á pregunta... pensamos que o mellor sería buscar "imaxes" de cada unha delas e pegalas no mural xunto ó seu nome.\nPara eso organizámonos por equipos cooperativos e repartímonos as "palabras", co obxectivo de atopar unha imaxe de cada unha delas.\nPero como sempre o primeiro foi "asignarnos" as funcions dentro do equipo, de forma acordada entre todos e todas, asumindo a responsabilidade "do cargo".\nA primeira delas buscámolas todos xuntos para lembrar como buscar imaxes en google, escribindo a palabra, eso si tiña que estar correctamente escrita senón non aparecía o que estabamos a buscar.\nO equipo CABALO buscou as súas imaxes no ordenador da aula.\nO equipo TERREMOTO empregou a tablet da aula.\nO equipo RANA un portatil.\nÓ igual que o equipo POKEMON\nO profe ía gardando nun "pen-drive" as imaxes iamos atopando, para logo poder imprimilas todas xuntas. Unha vez impresas cada equipo encargouse de recortalas, pegalas e escribir o nome correspondente.\nPara ilas pegando no mural, no apartado reservado á pregunta: Como se fai unha película?\nE así quedou convertida a nosa listaxe, nunha explicación dentro no noso mural.\nCatro novas preguntas sobre a vida de Chaplin:\nAínda nos quedaban algunhas preguntas sobre a vida de Chaplin sen respostar, así que repartímonos catro delas entre os respectivos equipos da aula.\nO equipo POKEMON tentou atopar a resposta á pregunta de cantos cartos gañou coas películas? e empregou o ordenador.\nO equipo TERREMOTO indagou sobre Cando fixo as súas películas?, buscando nas fotocopias.\nO equipo CABALO encargouse de buscar que outros traballos tivo Chaplin ademáis de ser actor de peículas?\nO equipo RANA foi o encargado de buscar se estivo casado, cantas veces e como se chamaba a súa muller.\nDurante a búsqueda descubrimos que non atopabamos a resposta a algunha das preguntas, pero que si aparecía na información de outos equipos, especialmente nun vídeo que atopara o equipo POKEMON na súa investigación, onde atopamos a resposta a varias preguntas. Así que nos ditivemos un anaco para visionalo e tomar nota, cada equipo, cando saía unha resposta á súa pregunta, discriminando a información relevante do resto.\nPodes ver o vídeo no apartado VÍDEOS do recanto de infantil, ou directamente desde aquí.\nXa coas resposta atopadas chegou o momento de que cada equipo lle contase ó resto os seus descubrimentos, falando e acordando previamente como o ían a contar de xeito que todos e todas participansen.\nRetratándonos como Chaplin\nTivemos tempo tamén de retratarnos vestidos e maquillados coo Chaplin, para conseguir unha fotografía nosa en branco en negro, na que lle pintamos o fondo de diferentes cores, diferenciándoo da nosa figura.\nE así quedaron, xunto ós dos compañeiros e compañeiras de INFANTIL 1, os nosos retratos de Chaplin. Somos uns grandes actores non si?\nAgora tan só nos queda plasmar no noso dossier estes novos descubrimentos, rematar unha última pregunta que nos queda e poñernos mans á obra, agora que xa sabemos como, para planificar a rodaxe da nosa película.\nBuscaremos actores, director, perruqueiros, encargados fotografía, de montaxe... entre todos nos. Pero desta aventura xa vos iremos contando as novedades en próximas entradas... agardamos chegar a tempo para a data de estreno da nosa película.


OS PEQUECHOS DOS MUIÑOS: 1/06/10\nXa rematado o curso escolar 2009-2010 as titoras de Infantil queremos desexarvos unhas BOAS VACACIÓNS!!!!! Así mesmo, aquí tedes unha equena mostra da excursión que fixemos á praia e do festival de fin de curso. Ata o vindeiro curso escolar. Pasádeo ben e disfrutade!!!!\nPublicado por Begoña B. C. en 0:08 No hay comentarios:\nVisita dos nenos de 3 anos do vindeiro curso.\nHoxe tivemos no cole a visita dos nenos e nenas que virán para o vindeiro curso para a aula de 3 anos. Viñeron acompañados polos seus pais e pasaron unha xornada compartindo xogos, contos .... e ata degustaron un petit no comedor. A profe Susana levounos de visita por todolos recunchos do cole e para rematar a festa compartiron xogos xunto aos que serán os seus novos compañeiros, no patio de infantil.\nPublicado por Begoña B. C. en 23:26 No hay comentarios:\nO pasado venres día 11, os pequechos de infantil estiveron inmersos nun taller de estampado de camisetas onde eles mesmos decoraron e pintaron as súas camisetas. Ésta xenial idea témoslla que agradecer ao profe Romu de 4ºEP que foi quen nos ensinou e nos sumerxiu nesta interesantísima experiencia.\nPublicado por Begoña B. C. en 20:47 No hay comentarios:\nOnte tivemos doble celebración porque cumpliron 4 anos!!!!!! ....... os pequechos Martín e María.\nPor suposto comemos tarta e gominolas.\nPublicado por Begoña B. C. en 20:33 No hay comentarios:\nEsta semana tocoulle estar de aniversario a piratilla Lucía que xa cumpliu.....5 anos!!!! Tivemos festa con tarta e gominolas. Felicidades Lucía!!!!\nPublicado por Begoña B. C. en 20:57 No hay comentarios:\nO pasado día 2 de xuño fixemos a última visita, deste curso escolar, á piscina de Cee. Como veredes xa nadan "soíños" e síntense completamente orgullosos dos seus enormes progresos.\nEsperamos continuar no vindeiro curso con este tipo de actividade...\nPublicado por Begoña B. C. en 19:09 No hay comentarios:\nA piratilla Saray D. cumpliu 5 aniños e polo tanto tivemos ....... festa e tarta. FELICIDADES SARAY!!!\nPublicado por Begoña B. C. en 12:47 No hay comentarios:


Orientación educativa: 25N: Día contra a violencia machista\n25N: Día contra a violencia machista\nUn ano máis debemos conmemorar o 25 de Novembro como o Día Mundial Contra a Violencia de Xénero. Un ano máis se segue facendo necesario loitar contra esta lacra que nos debe avergoñar como sociedade. Ademáis, como educadores debemos promover a toma de conciencia sobre este problema que afectan cada vez máis ás e aos adolescentes.\nNo que vai de ano, e segundo a Secretaría de Estado de Igualdade, 44 mulleres morreron a máns das súas parellas (estatísticas oficiais ata o 10 de novembro de 2017). Por outra banda, segundo o "Estudio de Percepción da Violencia de Xénero entre a adolescencia e xuventude" (Ministerio de Sanidad, Servicios Sociales e Igualdad, 2015), aínda que a nosa xuventude, nun 96% entre as mulleres e un 92% entre os homes, considera inaceptable a violencia de xénero, non todas as formas de violencia de xénero son rexeitadas por igual, nin todos os comportamentos que constitúen maltrato son identificados como tales. A violencia de control está esaxerademente presente nas mulleres entre 16 e 19 anos.\nÉ por iso que unha ano mais, dende as titorías imos traballar a para avanzar na toma de conciencia de que comportamentos son violencia machista, e que podemos facer cando nos vemos inmersos nunha relación tóxica e violenta.\nAsí, para o traballo en titoría dende 1º a 3º ESO, imos traballar cos materiais da Campaña da Secretaria de Estado de Igualdade, Hay Salida. Propoñemos a visualización da curta, incluída na campaña, Contraseña.\nPara 4º de ESO, propoñemos traballar co violéntómetro, un recurso da Asociación Ilicitana contra a Violencia de Xénero, que preside Marina Marroquí, despois de visualizar unha parte da entrevista que lle fixo Jordia Évole, no programa Salvados, á propia Marina Marroquí.\nTodo o material para traballar en titorías, está disponible na Aula Virtual do IES Monte Carrasco / Departamento de Orientación / Acción Titorial\nAdemais, o centro vai participar nos actos que organiza o Concello de Cangas, dentro da Campaña Cangas en Negro. Neste sentido, o centro ven de sumarse á Campaña En Negro contra As Violencias. Unha campaña para visibilizar e rexeitar calquera tipo de violencia contra as mulleres. que iniciou o Concello de Santiago de Compostela no ano 2015, á que xa se levan sumado 47 concellos e numerosas institucións, empresas, comercios,...\nOutras campañas que vos poden interesar:\nPublicado por Begoña Otero en 11:16\nIKIGAI, a importancia de buscar a razón de ser\nVídeoclip reivindicativo, SON MULLER, dun grupo de...


FINANZAS Y DEPORTE: A Economía do deporte formará parte da oferta de libre elección do campus\nA Economía do deporte formará parte da oferta de libre elección do campus\nO deporte está a constituír nos nosos días non só un fenómeno social, senón que pola súa recente expansión e dimensión, podemos falar xa dun verdadeiro feito económico e empresarial. En resposta á demanda social que isto suscita, a Facultade de Ciencias Empresarias e Turismo ofrecerá, a partir deste curso, a materia de libre elección Economía do Deporte: administración e finanzas, nunha experiencia pioneira na Universidade de Vigo e das poucas que se dá en España.\nPatricio Sánchez, un dos profesores que a vai impartir, explicou que a proposta nace “como unha aproximación á actividade deportiva dende un punto de vista diferente”. Aproveitando que na facultade hai un grupo de investigación dedicado a traballar neste eido: Deporte, Empresa e Sociedade, os seus membros decidiron impulsar unha formación complementaria “moi interesante para os alumnos de todo o campus xa que é unha disciplina que está en auxe e goza de moita popularidade. Incluso o Congreso Internacional de Economía do Deporte tivo lugar este ano en España” comentou Sánchez. Pero ademais, a importancia dos grandes eventos deportivos como “campionatos do mundo, xogos olímpicos ou ligas profesionais no movemento de recursos”, engadiu, “contribúe, cada vez máis, á xeración de riqueza nun territorio”. Asemade, “tamén os grandes clubs deportivos estanse a conformar como grandes empresas do tecido económico dun estado” dixo o profesor.\nUn tema atractivo para o alumnado\nA materia está a ter unha moi boa acollida por parte do alumnado, “baseándonos nas opinións da xente, porque o prazo de matrícula para a maior parte aínda non comezou” puntualizou Patricio Sánchez. “O tema do deporte sempre é atractivo polo que agardamos ter un bo nivel de participación, xa que ofertamos 50 prazas” explicou o profesor, que compartirá os labores docentes co seu compañeiro no grupo de investigación, Ángel Barajas.\nEconomía do deporte: administración e finanzas impartirase na Facultade de Ciencias Empresariais e Turismo os martes e mércores de 14.00 a 16.00 horas ao longo de todo o primeiro cuadrimestre, e como materia de libre elección que é, está aberta a todos os alumnos do campus que desexen cursala, independentemente de a que escola ou facultade pertenzan.\nPublicado por Angel Barajas en 10:47\nA Economía do deporte formará parte da oferta de l...


Uncategorized – Casa de la Virgen\nAxudas libros e material Xunta Curso 2021-2022\n25/05/2021 25/05/2021 por Colegio Cangas\nEstá aberto o prazo para presentar as solicitudes do fondo solidario de libros de préstamo e axudas para a adquisición de libros e material escolar para o curso 2021-2022. Podedes acceder a toda a información nesta circular e descargar o Anexo I e II de solicitude, dispoñibles tamén na pestana Secretaría.\nPlan anual (extracto) 2020-2021\n30/09/2020 30/09/2020 por Colegio Cangas\nPremendo na imaxe podedes consultar o extracto do Plan anual do centro\nCategorías Colexio, UncategorizedDeja un comentario\nExtracto resumo Plan Covid curso 2020-21\n08/09/2020 por Colegio Cangas\nPodedes descargar para a súa consulta o resumo do “Plan Covid” do noso colexio para o presente curso 2020-21.\nAdaptación programacións terceiro trimestre\n21/05/2020 por Colegio Cangas\nAdaptación das programacións docentes do terceiro trimestre (12-05-2020):[Acceso ós documentos]\n2ª AVALIACIÓN CURSO 2019/2020\n01/04/2020 por Colegio Cangas\nAdxuntamos circular informativa coa información sobre a avaliación.\nCAMBIO NAS DATAS DE ADMISIÓN\n19/07/2020 14/03/2020 por Colegio Cangas\n12/03/2020 12/03/2020 por Colegio Cangas\nAdxuntamos circular do Equipo Directivo recollendo as medidas a adoptar nos centros educativos\nCategorías Bacharelato, Colexio, Educación Infantil, Educación Primaria, ESO, Novas, UncategorizedDeja un comentario\n14/05/2019 09/05/2019 por Colegio Cangas\nO pasado mércores 23 de abril, celebramos no noso centro o Día do Libro. Como xa ven sendo habitual nestes últimos anos, entregamos os diplomas e agasallos aos alumnos/-as máis lectores/-as dende 3º a 6º de Educación Primaria. En tódalas etapas educativas, os profesores de linguas, realizaron actividades relacionadas con este día como lecturas colectivas, … Read more


PERSONAL DOCENTE E NON DOCENTE\nO programa Erasmus + ofrece axuda para a mobilidade individual para o aprendizaxe ao emprego persoal en institucións de educación superior, para a realización de intercambios docentes ou para recibir formación, en función da estratexia de internacionalización da institución solicitante de estas axudas.\nTIPOS DE MOBILIDADES:\nPERSOAL DOCENTE STA (impartir docencia)\nPERSOAL DOCENTE STT (recibir formación)\nPERSOAL NON DOCENTE STT (recibir formación)\nRequisitos: Será necesario un desempeño fundamental para a actividade lectiva ou ningún documento no Conservatorio Superior de Música de Vigo durante o curso 2017-18 e cumprir cos demais criterios recoñecidos no protocolo de mobilidades.\nNúmero de becas: É determinado pola Axencia Nacional unha vez presentadas todas as solicitudes das institucións participantes.\nDestinos posibles: Todos os destinos cos que temos firmados Acuerdos Interinstitucionais. Para outros destinos, no que o profesorado está interesado, pode solicitar o acordo correspondente interinstitucional.\nDuración de las movilidades: A duración mínima dunha mobilidade para impartir docencia ou recibir formación durante 2 días ata un máximo de 2 meses, excluyendo os días de viaxe, financiando un mínimo de 4 días e ata un máximo de 60 días, segundo os fondos dispoñibles e a normativa que a Axencia Nacional establecese para cada convocatoria. En todos os casos, a actividade comprende un mínimo de 8 horas semanais ou de 8 horas se o período é inferior a unha semana.\nNas estancias por formación, se poderán financiar:\n– A asistencia a eventos de formación e períodos de observación ou formación no posto de traballo.\n– Non se inclúen congresos e conferencias.\nEN NENGÚN CASO PODERÁN REALIZARSE EN PERÍODO LECTIVO intercambios non relacionados directamente coa especialidade que se imparte.\nEn caso de propostas persoais para a modalidade salientable pola acción KA103, o solicitante ou grupo de solicitantes deberán presentar un único proxecto que poida enviarse ata un máximo de 2 institucións.\nEn caso de propostas para a modalidade entrante persoal docente de empresa invitado pola acción KA103, non se pode presentar máis dunha solicitude por persoa.\nA financiación de mobilidades salientes será prioritaria sobre as mobilidades entrantes. A admisión das diferentes propostas pola Comisión de Movilidad Internacional non implica a súa financiación. A financiación dependente dos fondos que finalmente conceda a Axencia Nacional.\nCriterios de exclusión de participación na convocatoria: Serán criterios de exclusión de participación na convocatoria de mobilidades todos os que contempla o protocolo de mobilidades vixente e/ou o incumprimento coas obrigacions establecidas nas Normas de Organización e Funcionamiento (NOF), ben sexa antes, durante ou despóis de realizar a mobilidade.\nINSCRIPCIÓN ON LINE – STA e/ou STT\nOs interesados en participar deberán realizar unha inscrición en liña a través do enlace que se facilitará polo Coordinador de Movilidad Internacional, dentro da praza establecida. Servirá como xustificante da inscrición en pdf que se recibirá como resposta para enviar a inscrición. Para completar a solicitude, ademais da inscrición en liña, debería enviarse ao correo erasmus@csmvigo.com os documentos que despois se relacionan, na praza señalada en todos as convocatorias.\n1.- Acordo de mobilidade detallando a actividade realizada en inglés (1 exemplar por cada centro solicitado). O Acordo de Mobilidade, que se recibirá para enviar o formulario de inscrición, pode abrirse e cubrirse cunha versión recente do Adobe Reader, que se pode descargar gratis. Coa fin de non modificar os formatos preestablecidos, non hai que copiar o texto doutros formularios ou documentos anteriores.\n3.- Certificado do idioma requirido polo destino solicitado. Constituír un requisito mínimo para as actividades docentes o nivel de coñecemento do idioma estranxeiro indicado nos acordos interinstitucionais (xeralmente o nivel B2 do idioma no que se desenvolverá a actividade)\nAXUDAS CONCEDIDAS POLA AXENCIA NACIONAL NA CONVOCATORIA 2020-21: (Estas cantidades son só orientativas, póis poden producirse axustes por redistribución de fondos ao final do exercicio anual e as cantidades poderían ser diferentes na convocatoria 2020-21).\nPara calcular a distancia entre a institución de orixe e o destino solicitado, consultar o CALCULADOR DE DISTANCIAS\nCANTIDADE DIARIA SEGÚN O PAÍS DE DESTINO\nA cantidade total da bolsa pode ser pagada ao beneficiario dunha mobilidade como unha suma total ou poderá usar para cubrir os custes da mobilidade, dependendo da lexislación nacional ou do regulamento institucional.\nAs horas de docencia deben estar incluídas na carga laboral ou docente habitual. Nas mobilidades realizadas por Erasmus +, non se poden solicitar remuneracións extraordinarias.\nACORDO DE MOVILIDADE


A cooperativa Outonía leva a educación social ao rural\n17 octubre 2021 14:45 h.\nA Montaña educación social\nPaula Carreira,Araceli Macías e Tania Sánchez.EP\nTres mulleres de tres serras galegas uníronse para vivir da súa vocación nos seus territorios\nOutonía é esa herba que nace despois da sega, e tamén o tempo de encher a casa de provisións para o inverno. Paula Carrera, Araceli Macías e Tania Sánchez chamáronlle así á cooperativa que puxeron a andar en febreiro deste ano. Talvez porque o seu facer ten moito que ver con ese aproveitamento dos recursos, cos vínculos co territorio, cun ollar común da educación social dende e para as tres montañas que se enlazan no seu proxecto, con Paula Carrera dende O Courel, Araceli Macías dende Trevinca e Tania Sánchez dende Manzaneda.\nAntes ca socias, foron amigas. As tres estudaron Educación Social en Compostela, as tres coincidiron en distintos espazos formativos e de activismo, as tres aseméllanse nos seus proxectos de vida. As inquedanzas sobre os seus territorios ou os desexos de facer cousas neles eran o tema recorrente de moitas conversas.\nOutonía foi, para elas, unha utopía, que pouco a pouco se fixo realidade co ritmo do lume lento e consensuado que defenden ante as velocidades impostas do mundo. Así, despois de dous anos fraguando esas imaxes tan coidadas, esas narrativas ben fiadas que vemos nas súas redes, despois de asumir o risco de investir nun proxecto propio o seu tempo, comezaron a andar en febreiro de 2021.\nA utopía era a seguinte: vivir da súa vocación nos lugares onde entenden a súa vida. E que a súa vocación, a educación social, fose tamén un dereito nos mesmos, nesas montañas tan maltratadas polas administracións en canto a servizos se refire. Inda que a súa prioridade é traballar nelas, Outonía expándese por todo o rural das provincias de Lugo e Ourense con distintas iniciativas.\nNestes meses de andaina, teñen levado a cabo proxectos como a recollida de memoria das mulleres da Veiga e numerosos obradoiros de lecer comunitario ou de afectividades e sexualidades. Agora mesmo, están a piques de iniciar talleres coas anpas dos colexios de Folgoso do Courel, O Incio e San Clodio de Ribas de Sil. Tamén están elaborando un informe sobre a fenda dixital nos estudantes do rural para Axuda en Acción.\n"Nós non ensinamos, tamén aprendemos. Somos aprendices da memoria dos lugares que habitamos"\nConta Paula Carrera que aínda teñen que explicar moitas veces que é a educación social, que ela define como unha educación que non é a académica, onde se abordan cuestións emocionais, de xénero ou ambientais, entre moitas outras que tantas veces quedan nas marxes do currículo pero que son necesarias para vivir mellor. Iso tamén explica que non lles faltase traballo dende o primeiro momento, que as comunidades —das propias administracións locais a asociacións ou colectivos— perciban a súa importancia, máis nestes tempos.\n"Queremos tender un fío entre as serras orientais de Lugo e de Ourense, entre O Courel, Trevinca e Manzaneda"\nOS COIDADOS. Basta botar un ollo á súa páxina web para saber que esa educación social tamén é guía das súas relacións dentro da cooperativa. Conta Paula que unha das áreas de traballo da mesma é a xestión emocional, o coidado das súas integrantes. Conscientes de que moitos proxectos fracasan por non seren quen de aplicarse a si mesmos os principios que queren trasladar ao mundo, Outonía comeza por elas mesmas, por teren un espazo donde verbalizar, coidar, formular e reformular. Neste sentido, a terapia do reencontro é un dos alicerces que sustentan a súa práctica, igual que o son os transfeminismos, os ecoloxismos ou as pedagoxías socioafectivas e do xogo. Tamén beben de proxectos como Feitoría Verde, Arabías, Atalaia Social, entre moitos outros.\n"Para nós, vivir no rural é un acto político, e defender a educación social neste lugar e dende este lugar tamén o é", conta Paula. "Por suposto, nós aquí non só ensinamos, senón que tamén aprendemos, somos aprendices da memoria inmaterial dos territorios nos que traballamos", conta. Por iso, levan consigo esa memoria alá onde van. E pronto tamén agardan programar actividades no espazo de convivencia e turismo rural A Casa das Tecedeiras, que lidera o compañeiro de Paula na aldea de Vieiros. Chega o outono e con el, a outonía, para que o tempo corra mellor.\nEl BNG reclama en Becerreá unos "servizos educativos dignos" para A Montaña\nLos trabajadores del GES de Becerreá dicen que siguen atendiendo las emergencias


En Pontevedra 4 Picos Road 'Clásica Evaristo Portela' estará Mariño Lejarreta, gañador da Volta a España\nAsí, destacou o seguinte: "Trátase dunha proba non competitica cuxo obxectivo é que todos os afeccionados á bicibleta de estrada póidana gozar e supren o reto de finalizala, gozando dunha saída espectácular e dun percorrido único". Josevi Cimadevila subliño que repite no evento por segundo ano consecutivo e explicou como se orientará a dinámica do traxecto: "Máis ou menos o percorrido que tiñamos o pasado, dándolle algunha nota de cor e de sabor: seguimos subindo ao Acibal e, aínda que é unha proba cicloturista e non competitiva, ten dous treitos cronometrados, para que aqueles corredores ou corredoras que decidan apertar un pouco máis poidan ter ese momento estelar en dúas subidas, a que vai desde Campo Lameiro en dirección cara a Cuspedriños para acabar na zona de Carballedo e a que será o prato forte que fagan os que participen na distancia longa, que é a subida de San Xulián, con pendentes do 20% (parte cronometrada que finaliza no Lago de Castiñeiras)". O responsable de Global DXT explicou que o circuíto partirá do centro de Pontevedra, na avenida de Montero Ríos.\nO programa 'Vexo Vexo Xacobeo' chega ao CEIP da Xunqueira 2\nO programa ten como obxectivo difundir os valores do camiño entre os escolares do territorio galego. Durante este mes de maio, oito centros educativos participaron na iniciativa con diferentes actividades lúdicas. Fonte: Xunqueira 2 / Escolares do Xunqueira 2 participando nas actividades.A Axencia de Turismo de Galicia está a desenvolver o programa Vexo Vexo Xacobeo por todo o territorio para difundir o valor do camiño no ámbito da educación.\nE aínda que a atención está garantida e calquera enfermeira vai atender con toda a súa profesionalidade, non é o mesmo, non nos enganemos.Creo que todos temos claro que a medida de peche de camas é unha medida que ten que ver co diñeiro.\nA nova moda de abandonar gatiños en Pontevedra\nOutros once apareceron en unhas as mesmas pésimas circunstancias na porta da vivenda dunha alimentadora. A pesar do aparente avance na concienciación social co coidado dos animais, Difusión Felina Pontevedra traballa para a acollida de gatos na área pontevedresa e define estes acontecementos como un retroceso moral para a sociedade na que vivimos. ABANDONODifusión Felina informa que a maioría de gatos que se atopan son bebés e que aínda dependen das súas nais.\nAcusado por dobre crime en Soutomaior: "Carguei e pum pum, non mo pensei dúas veces"\nAsegura que as vítimas o atacaron e tivo que defenderse, e admite que, nun primeiro momento, quixo "desfacerse" da arma\n(VÍDEO) Conchita, a avoa que máis celebrou o ascenso do Pontevedra a Primeira RFEF desde a súa cadeira de rodas\nCando lle digan que “é só fútbol” ensinen a Conchita e ao seu Pontevedra. O amor a unhas cores, a paixón que non se esgota a pesar dos anos, a calor da bancada… Fútbol. No seu estado máis puro.\nDetido en Vigo un home fuxido da xustiza de Pontevedra e con catro ingresos en prisión pendentes\nA Policía Nacional ha detido en Vigo a un home ao que lle constaban catro reclamacións de ingreso en prisión e estaba fuxido da xustiza desde facía aproximadamente 3 anos.\nEvacuada unha persoa por inhalación de fume debido ao incendio nunha nave industrial en Mondariz\nUnha persoa foi evacuada por inhalación de fume na mañá deste luns debido ao incendio declarado nunha nave industrial dedicada á almacenaxe de material eléctrico e garaxe de vehículos, situada en Lougares, no municipio de Mondariz (Pontevedra).\nOs empregados de Acciona, encargada da limpeza dos hospitais de Pontevedra, convocan unha folga indefinida\nO comité de empresa de Acciona, concesionaria do servizo de limpeza dos hospitais Provincial e Montecelo da cidade de Pontevedra, convocou unha folga indefinida a partir do 2 de maio para forzar á compañía para pactar un convenio colectivo que garanta dereitos sociais e unhas condicións laborais dignas.\nJavier Olleros, á fronte do restaurante Culler de Pau no Grove, candidato a ser o mellor cociñeiro do mundo\nJavier Olleros, o chef de Culler de Pau, situado na localidade pontevedresa do Grove, é un dos a mellor cociñeiro do mundo, situándose xa no top 100 de mellores cociñeiros, segundo recolle a conta de instagram 'The Best chef Awards'.\n'Mulleres da Vila': As mulleres como motor da economía e da sociedade de Pontevedra (vídeo)\nDurante o transcurso deste mes de marzo está a organizarse unha acción de promoción do papel feminino na sociedade de Pontevedra.\nGadis lanza o supermercado máis grande de Galicia en Pontevedra que inclúe venda de produtos a granel\nGadis duplicou o emprego coa apertura do seu supermercado máis grande de Galicia, situado en Pontevedra, e ampliou en 20 persoas o seu persoal, ata alcanzar as 40.\nOs forenses identifican os nove mariñeiros falecidos no 'Villa de Pitanxo', que serán repatriados en breve\nOs labores de identificación dos nove mariñeiros falecidos --cinco españois, tres peruanos e un ganés-- tras o afundimento do barco 'Vila de Pitanxo' finalizaron.\nCorresponde á Xunta renovar o Pazo de Lourizán por incumprir o convenio coa Deputación, dita o TSXG\nA Xunta lembra que as obras xa están en marcha a través dun investimento de 200.000 euros\nA Garda Civil detén en Sanxenxo a un veciño que subía vídeos nas que ensinaba a fabricar bombas caseiras\nAxentes da Garda Civil han detido nas últimas horas a un veciño da localidade pontevedresa de Sanxenxo, ao que interviñeron material para fabricar artefactos explosivos e que supostamente colgaba vídeos 'titoriais' na internet manipulando esas substancias.\nOnce meses de cárcere para un pontevedrés que quixo "educar" á súa filla disparándolle cunha pistola de xoguete\nA Audiencia Provincial de Pontevedra confirmou a sentenza que condena a un pai a once meses de prisión e perda da patria potestade por disparar varias veces cunha pistola de xoguete á súa filla, de 9 anos, para "corrixir a súa actitude", despois de que esta ferise accidentalmente con ela á súa irmá.\nAxentes da Policía Nacional da Comisaría de Pontevedra detiveron a dous veciños da cidade do Lérez de 21 e 20 anos de idade, con antecedentes policiais, por un delito de roubo con intimidación por agredir a unha parella para roubarlle 30 euros dunha riñonera.\n"Galicia contará con recursos importantes" cuxos criterios de repartición acordaranse nunha conferencia sectorial que se celebrará proximamente, segundo sinalou.\nSegue pendente a resolución da presentada nun xulgado da cidade do Lérez\nDesestimada a denuncia por vía penal do Colexio de Médicos de Pontevedra relacionada con sobrecarga en Vigo\nA sobrecarga na Atención Primaria en Vigo non llegaa os tribunais: desestimada a denuncia do Colexio de Médicos de Pontevedra\nRescatados polo CAAN de Pontevedra sete cachorros abandonados en contedores de Lalín e Pontecesures\nPersoal do Centro de Acollida e Protección de Animais (CAAN) da Deputación de Pontevedra rescatou nestes primeiros días do ano dúas camadas de oito cachorros --un non sobreviviu-- que foron lanzados a dous contedores nos núcleos urbanos de Lalín e Pontecesures.


Os activistas que ocuparon a Casa Cornide alegan que foi unha "acción simbólica"\nEuropa Press 04 febrero 2021 14:46 h.\nUnha das persoas que apoiou aos acusados pola protesta na Casa Cornide. CABALAR\nA defensa sitúao dentro da "liberdade de expresión" e os Franco cualifícano de delito de coaccións\nOs nove activistas militantes do BNG denunciados pola familia Franco, por unha protesta o 26 de setembro de 2017 na Casa Cornide para esixir a súa devolución –e durante a cal accederon ao balcón e despregaron unha pancarta–, vincularon os feitos cunha "acción simbólica" para denunciar un "espolio" e esixir a restitución do inmoble "ao pobo galego".\nAsí o expuxeron durante a súa declaración no xuízo fixado para este xoves por parte do Xulgado de Instrución número 4 da Coruña, unha vista que, por motivo das medidas sanitarias pola pandemia, desprazouse até o edificio da antiga Audiencia Provincial da Coruña.\nAnte el, concentrouse un grupo de persoas en apoio ao nove denunciados, tamén presentes na protesta cunhas camisetas –igual que a pancarta que se exhibiu– reclamando "a devolución do roubado" e co lema "franquismo, nunca máis". Ademais, corearon a proclama de "a Casa Cornide é do pobo"\nO acto contou coa presenza da deputada do BNG no Parlamento galego, Mercedes Queixas, que cualificou como o "mundo ao revés" a denuncia contra estas persoas, á vez que apelou á urxencia de declarar Ben de Interese Cultural (BIC) a Casa Cornide.\nPROVOCAR "IMPACTO" NA SOCIEDADE. Antes de entrar ao xuízo, e en declaracións aos medios, unha das denunciadas e portavoz do colectivo coñecido como os Nove da Casa Cornide, Elvira Blanco, dixo que acudían ao xuízo con "a fronte alta e tranquilos". Ademais, xustificou a acción que realizaron en 2017. "Coa única finalidade de chamar a atención de que en Galicia hai inmobles roubados polo Franco".\nEn similares termos pronunciáronse na súa declaración os demais denunciados: Armando Carril, Manuel Méndez, Carolina Fernández, Andrés López, Salvador González, Óscar Calvo, Dani Carballada e Bieito Lobeira.\nEste último sinalou que a súa intención ese día era provocar "certo impacto" na sociedade para que se reclamen bens, segundo expuxo e manifestaron os demais, "expoliados" polo franquismo. "E que as administracións públicas movesen ficha e restituase ao pobo galego".\n"Unha denuncia simbólica", insistiron outros que confirmaron, a preguntas do xuíz, que subiron ao balcón por unha escaleira pero que non saben quen a levou. Tamén dixeron descoñecer quen trouxo unha pola que baixaron. Do nove denunciados, un deles, Dani Carballada, explicou que non subiu ao balcón e que só se limitou a axudar aos demais a baixar.\nACCIÓN "PACÍFICA". De feito, unha policía que declarou cifrou ao redor de oito as persoas que estaban no balcón. "Non baixaron á primeira, tardaron unhas dúas horas", asegurou sobre o requirimento que se lles fixo e que confirmou o seu superior.\n"Non recordo se eles ou foi vontade miña", manifestou este policía ao ser preguntado se os activistas expuxéronlle baixar accedendo ao interior da Casa Cornide. "Estaban no balcón e nada máis", aseverou, a preguntas da defensa, sobre se os participantes mantiñan unha actitude "agresiva".\nO empregado dos Franco que reside no inmoble, onde realiza labores de mantemento, sostivo que un policía lle expuxo a posibilidade de que baixasen por dentro da casa, pero que os seus xefes, aos que chamou, descartárono. Tamén asegurou que a Policía lle trasladou que ían esperar a que baixasen os participantes nesta protesta "ao ser pacífico". "E que se despois a familia quería denunciar faríano".\nINTENTO DE "COACCIONAR" PARA OS FRANCO. Nas súas conclusións, o letrado do Franco pediu que sexan condenados por un delito leve de coaccións e coa pena que determine o xuíz, que non lle permitiu a posibilidade de expor cuestións xa rexeitadas pola Audiencia da Coruña como a posibilidade de vincular os feitos con supostos delitos de vulneración de morada e de odio.\n"As pretensións eran as de coaccionar a alguen para que renuncie a uns dereitos de propiedade", dixo sobre os seus clientes. A defensa, que pediu a absolución, situou o sucedido nun "exercicio da liberdade de expresión" e rexeitou a existencia de "elementos" para un delito de coaccións.\n"A denuncia é unha interpretación da realidade por parte da familia Franco, para eles os tempos deberían estar a cambiar", argumentou despois de que o xuíz aceptase a documentación presentada como proba por esta parte relativa ás accións que o Concello da Coruña anunciou que fará para recuperar o edificio. Descartou, con todo, a nulidade das actuacións que expuxo.\nA Coruña prepara la futura demanda para reclamar la Casa Cornide a los Franco\nOs activistas que ocuparon a Casa Cornide alegan que foi unha...\nOs alcaldes da raia, "indignados" por repetirse o "erro" do peche da fronteira\nLa Xunta confía en que los mayores de 80 años estén inmunizados en mayo


Brais Val uniuse esta mañá aos xuvenís campións de España que se adestraron co primeiro equipo | Página Oficial del R.C. Deportivo de La Coruña\nBrais Val uniuse esta mañá aos xuvenís campións de España que se adestraron co primeiro equipo\nBrais Val Alonso (Vigo, 1 de xuño de 2002) uniuse esta mañá ao grupo dos flamantes campións de España que teñen a oportunidade de adestrar cada día cos profesionais, caso tamén de Yeremay, Noel, Guille Bueno, Trilli e Brais Suárez.\nEsta mañá, após un quecemento cun circuíto técnico-coordinativo, o adestrador branquiazul dispuxo de rondos con desprazamento, un torneo de fútbol reducido e un exercicio táctico de 30 minutos para concluír o adestramento sobre o céspede. O Dépor conta para iso cun aliado de luxo nesta pretemporada, a climatoloxía: ceo nubrado, sen choiva e temperatura de 19 graos.\nRolan, Uche e Fede Cartabia teñen permiso; e Celso Borges está concentrado coa súa selección na Copa de Ouro da CONCACAF, que esta pasada madrugada logrou o pase aos cuartos de final. Os únicos futbolistas con adestramento específico foron Pablo Brea e Gandoy, este a consecuencia dunhas molestias nun xeonllo. Ambos exercitáronse no ximnasio ás ordes do readaptador do primeiro equipo Álex Canosa.\nPola súa banda, Valín e Josep Calavera permanecen nos seus respectivos domicilios con traballo individualizado ata que ditaminen os Servizos Médicos.\nPrimeiro partido a campo completo da pretemporada, esta tarde en Abegondo\nO Dépor deu un novo paso na súa pretemporada. Esta tarde, Borja Jiménez dispuxo o primeiro partido do verán a campo completo, no campo 5 da Cidade Deportiva. A súa duración foi de 35 minutos, cun quecemento con rondos previo.\nDesde o inicio da pretemporada o pasado 12 de xullo, todos os partidos nos adestramentos foron de área a área ou ben en espazo máis reducido.\nNo horizonte próximo está xa o primeiro amigable deste sábado 24 de xullo, no campo da Magdalena ante o Racing Villalbés (19:00 horas), retransmitido en directo pola canle de Youtube do Club, grazas a Integralmotion.es.\nYago Gandoy, que pola mañá traballou á marxe, realizou unha parte co grupo e outra co readaptador Álex Canosa, co que avanza na recuperación dunhas molestias nun xeonllo. O único futbolista con adestramento específico foi Pablo Brea.\nRolan, Uche e Fede Cartabia seguiron de permiso; e Celso Borges está concentrado coa súa selección. Valín e Josep Calavera seguiron nos seus respectivos domicilios con traballo individualizado.\nBrais Val, a novidade de hoxe mércores, Yeremay, Noel, Guille Bueno, Trilli, Brais Suárez, Iván Guerrero, Alberto e Juan Rodríguez foron a representación de #ANOSACANTEIRA no primeiro equipo.\nMañá xoves, o Dépor adéstrase na Cidade Deportiva a partir das 10:30 horas.\nRCD / AXENDA\nXoves 19:00 Estadio ABANCA-RIAZOR\nVenres 10:30 Abegondo\nSábado 10:30 Abegondo\nDomingo 20:00 Estadio ABANCA-RIAZOR\nDeportivo - Ponferradina\nLXXV Trofeo Teresa Herrera